[{"text_idx": "#000004", "text": "Fotokroomsed Va\u0308ljas sportimiseks Lastele Ujumisprillid"}, {"text_idx": "#000006", "text": "Silma ehitus \u2013 mis on mis? Kuidas me na\u0308eme?"}, {"text_idx": "#000007", "text": "Na\u0308gemise kaudu saame meid u\u0308mbritseva kohta umbes 80% kogu informatsioonist.Inimese silmamuna diameeter on umbes 24 mm.Silmamuna kaalub umbes 7 grammi."}, {"text_idx": "#000008", "text": "Silma to\u0308o\u0308po\u0303himo\u0303te on kaunis sarnane fotoaparaadi omale. Kui fotoaparaadi puhul salvestub pilt ma\u0308lukaardil, siis meie puhul tekib kujutis ajus. Valguskiired sisenevad silma, la\u0308bivad la\u0308a\u0308tse ja sarvkesta ning normaalse na\u0308gemise korral koonduvad ta\u0308pselt vo\u0303rkkestal."}, {"text_idx": "#000009", "text": "Kuid mo\u0303nikord ei ole silm ta\u0308pselt sobiva kujuga ning kiired koonduvad kas vo\u0303rkkesta ette (lu\u0308hina\u0308gelikel), taha (kaugna\u0308gelikel) vo\u0303i on koondumine fookuspunkti ebau\u0308htlane (see on astigmatism). Vo\u0303rkkestal olevad na\u0308rvirakud muudavad vastuvo\u0303etud signaali elektronimpulsiks ning na\u0308gemisna\u0308rvi mo\u0308o\u0308da saadetakse see signaal ajju. Aju teeb sellest signaalist meie jaoks arusaadava pildi \u2013 see ongi na\u0308gemine."}, {"text_idx": "#000010", "text": "Silmalauge on meil kummalgi silmal kaks \u2013 alalaug ja u\u0308lalaug. Silmalaul on kaks ta\u0308htsat u\u0308lesannet \u2013 esiteks aitab ta pisaravedelikku ja silmast erituvat no\u0303ret jaotada u\u0308le silma pinna. Kuna sarvkest ei talu kuivust, siis on selline niisutus ha\u0308davajalik. Teiseks aitab silmalaug silma kaitsta vo\u0303o\u0303rkehade eest \u2013 sa suled instinktiivselt silmad, kui mo\u0303ni ese ootamatult sinu poole lendab. Silmalaugu katab seestpoolt o\u0303huke konjunktiiv ehk sidekest."}, {"text_idx": "#000011", "text": "Ka silmalau serval olevad ripsmed ta\u0308idavad kaitsefuktsiooni \u2013 just nagu turvakardinad hoiavad nad eemal tolmu ja pru\u0308gi."}, {"text_idx": "#000012", "text": "Pisarakanal asub pisarana\u0308a\u0308rme ja nina vahel ning tema u\u0308lesandeks on pisarana\u0308a\u0308rmes tekkinud pisaravedeliku juhtimine ninao\u0303o\u0303ne tagumisse osasse. Pisarakanal vo\u0303ib ummistuda (seda esineb tihti imikutel) \u2013 silm ei saa pisaratest ta\u0308ielikult tu\u0308hjeneda ning vo\u0303ib tekkida ka silma sidekesta po\u0303letik ehk konjunktiviit."}, {"text_idx": "#000014", "text": "Ko\u0303vakest ehk skleera \u2013 sinu silma va\u0308limine kiht, see valge osa (silmavalge), mida peeglisse vaadates na\u0308ed. Tema u\u0308lesandeks on hoida silma kuju kerajana \u2013 eelko\u0303ige ta\u0308nu oma ko\u0303vale pinnale, kuid ta pakub ka head kinnituspaika silmalihastele. Ko\u0303vakestas leidub ka na\u0308rvilo\u0303pmeid ja veresooni. Kui veresoon seal lo\u0303hkeb, vo\u0303id silmas na\u0308ha punaseid ta\u0308ppe vo\u0303i laike. Kui aga sinu silmavalged muutuvad kollaseks, siis on aeg po\u0308o\u0308rduda perearsti poole \u2013 see vo\u0303ib olla hepatiidi vo\u0303i mo\u0303ne muu maksahaiguse tunnuseks."}, {"text_idx": "#000015", "text": "Vikerkest ehk iiris \u2013 silma ringikujuline osa, mille teeb va\u0308rviliseks pigment nimega melaniin. Kui me u\u0308tleme, et silmad on sinised vo\u0303i pruunid, siis me ra\u0308a\u0308gime just vikerkesta va\u0308rvist. Vikerkesta na\u0308eme me la\u0308bi sarvkesta, vikerkest omakorda paikneb silmala\u0308a\u0308tse ees."}, {"text_idx": "#000016", "text": "Pupill ehk silmaava ehk silmatera on vikerkestal olev osa, mis laseb valguskiired silma. Kui valgust on va\u0308ga palju, siis silma kaitsmiseks pupill aheneb. Pimedas on meil vaja paremini na\u0308ha ja siis pupill suureneb, et silma pa\u0308a\u0308seks vo\u0303imalikult palju valgust (tuleta meelde fotoaparaadi to\u0308o\u0308po\u0303himo\u0303tet). Meie vananedes pupill aheneb ja seeto\u0303ttu vajame me vanemas eas lugemiseks rohkem valgust."}, {"text_idx": "#000017", "text": "Vo\u0303rkkest ehk reetina ehk na\u0308rvikest on na\u0308rvirakkudest koosnev kiht, mille abil me na\u0308eme. Ta\u0308nu la\u0308a\u0308tsele tekib vo\u0303rkkestale vaadatava objekti kujutis (to\u0303si, u\u0308mberpo\u0308o\u0308ratuna ja va\u0308hendatuna). Ta\u0308nu vo\u0303rkkestas asuvatele miljonitele erilistele rakkudele (kepikestele ja kolvikestele) suudame me eristada ka va\u0308rve (seda just ta\u0308nu kolvikestele). Vo\u0303rkkesta keskel asub terava na\u0308gemise seisukohalt u\u0308lioluline kollata\u0308hn ehk maakul. Kollata\u0308hni ka\u0308rbumine ehk maakuli degeneratsioon on to\u0303sine silmahaigus, mis enamasti tabab u\u0308le 50-aastaseid."}, {"text_idx": "#000018", "text": "Tsentraallohk \u2013 vo\u0303rkkestal asuva kollata\u0308hni u\u0308ks, kuid va\u0308ga va\u0308ike osa, millel on ta\u0308nu valgustundlike rakkude suurele kontsentratsioonile terava na\u0308gemise osas va\u0308ga suur ta\u0308htsus (nt lugemisel)."}, {"text_idx": "#000019", "text": "Sarvkest ehk kornea on la\u0308bipaistev kumer kiht (nagu kellaklaas), mis katab silmamuna. La\u0308bi sarvkesta pa\u0308a\u0308seb valgus silma sisse."}, {"text_idx": "#000020", "text": "Soonkest asub sarvkesta all ja on silma \u201etoiteallikas\u201c ta\u0308nu rohketele veresoontele."}, {"text_idx": "#000021", "text": "La\u0308a\u0308ts on la\u0308bipaistev ja va\u0308ga elastne silma osa, mille to\u0308o\u0308 to\u0303ttu me suudame selgelt na\u0308ha nii la\u0308hedal kui kaugel asuvaid objekte (seda nimetatakse akommodatsiooniks). Ta\u0308nu oma mo\u0303lemalt poolt kumerale kujule (nn kaksikkumer) koondab la\u0308a\u0308ts silma sattuvad valguskiired vo\u0303rkkestale. Ripslihased suudavad muuta la\u0308a\u0308tse koju kumeramaks vo\u0303i lamedamaks, mille to\u0303ttu me na\u0308eme selgelt nii la\u0308hedal kui kaugel asuvaid objekte."}, {"text_idx": "#000022", "text": "Klaaskeha on geeljas vo\u0303i su\u0308ltjas, 99-98% ulatuses veest koosnev mass, mis ta\u0308idab silmamuna ja kinnitub vo\u0303rkkestale. Klaaskeha u\u0308lesandeks on silma kaitsta ja hoida silma kuju kerakujulisena. Kuna klaaskeha puutub vastu vo\u0303rkkesta ehk reetinat, siis hoiab ta seda paigal ja takistab selle eraldumist. Klaaskeha moodustab pea 80% silmamuna mahust. Klaaskehas ei ole na\u0308rve ega veresooni, kuid ta annab suurepanuse silma ainevahetusse."}, {"text_idx": "#000023", "text": "Na\u0308gemisna\u0308rvi u\u0308lesandeks on vo\u0303rkkesta rakkudes tekkinud elektrilised impulsid endasse koondada ja edasi saata peaaju na\u0308gemispiirkonda. Piltlikult o\u0308eldes on na\u0308gemisna\u0308rv nagu telekaabel, mille u\u0308lesanne on na\u0308gemiskeskusesse \u201epilti edastada\u201c. Kui silma sisero\u0303hk on ko\u0303rge ja na\u0308gemisna\u0308rv saab kahjustuda, siis areneb va\u0308lja to\u0303sine haigus nimega rohekae ehk glaukoom."}, {"text_idx": "#000024", "text": "Eeskamber asub iirise ja sarvkesta vahel ning seda ta\u0308idab tagakambrist pupilli kaudu tulev vedelik. Kui eeskambrisse koguneb vedelikku liiga palju ja seda a\u0308ra ei voola, tekib silmas liiga ko\u0303rge sisero\u0303hk, mis kahjustab na\u0308gemisna\u0308rvi rakke."}, {"text_idx": "#000025", "text": "Tagakamber asub iirise taga ning la\u0308a\u0308tse ees ning mahutab silma sisevedeliku."}, {"text_idx": "#000026", "text": "Silmal on kokku 7 lihast, mis aitavad sul silma liigutada ning u\u0308ks neist vastutab ka u\u0308lemise lau to\u0303stmise eest. U\u0308lemine sirglihas ja alumine sirglihas vastutavad silma liigutamise eest u\u0308la- vo\u0303i alasuunas."}, {"text_idx": "#000027", "text": "Ripskeha ja selles asuva ripslihase u\u0308lesanne on kokkuto\u0303mbe vo\u0303i lo\u0303o\u0303gastumise kaudu muuta silmala\u0308a\u0308tse kuju kas kumeramaks vo\u0303i lamedamaks."}, {"text_idx": "#000028", "text": "La\u0308a\u0308tse hoidesidemed kinnituvad u\u0308helt poolt la\u0308a\u0308tsekapslile, teise otsaga ripskehale. Kui ripslihas to\u0303mbub kokku, siis sidemed lo\u0303o\u0303gastuvad, la\u0308a\u0308ts kumerdub ja sina saad teravalt vaadata la\u0308hedal asuvaid esemeid."}, {"text_idx": "#000031", "text": "Lihtla\u0308a\u0308tsed Va\u0308rvilised la\u0308a\u0308tsed Multifokaalsed Toorilised U\u0308hekaupa"}, {"text_idx": "#000032", "text": "La\u0308a\u0308tsetarvikud Hooldusvahendid Puhastusvahendid prillidele Silmatilgad Ujumisprillid"}]